جمهورباشقانی رجب طیب اردوغان، سوسیال مئدیا حسابین‌دان بو گون تکنوفست ایستانبول هاواچیلیق، اوزای و تکنولوژی فستیوالینا قاتیلاجاغینی بیلدیریرکن، وطنداشلاری دا آتاتورک هاوا لیمانینا دعوت ائتدی.
پرزیدنت اردوغان، سوسیال مئدیا تویتر حسابین‌دان، "یارین (بو گون) میللی تکنولوژی حمله‌سینین ان یئنی نومونه‌لرینین توپلاندیغی، گله‌جگین تورکییه‌سی اوچون خیاللاری اولان گنجلریمیزین ایلهام قایناغی تکنوفستده اولاجاغام. بؤیوک تورکییه هیجانینی قلبین‌ده داشییان بوتون وطنداشلاریمیزی آتاتورک هاوا لیمانینا گؤزله‌ییرم" ایفاده‌لرینی ایشلتدی.
اردوغان، اؤتن ایل قاتیلدیغی فستیوال‌دان بیر فوتوگراف دا پایلاشدی.
تورکییه تکنولوژی تیمی وقفی (ت۳ وقفی) ایله صنایع و تکنولوژی باخانلیغی اؤنچولوگونده اؤلکه‌نین اؤنملی قوروم و شیرکتلرینین دستکلری ایله دۆزنلنن، تکنوفست ایستانبول هاواچیلیق، اوزای و تکنولوژی فستیوالی، آتاتورک هاوا لیمانین‌دا حیاتا گئچیریلیر.
